ai4bharat/Pralekha huggingface dataset:
صدر جمہوریہ کا سکریٹریٹ
صدر جمہوریہ ہند نے اروناچل پردیش کے 37ویں یوم ریاست تقریبات میں شرکت کی اور اروناچل پردیش کی حکومت کی طرف سے ان کے اعزاز میں منعقدہ شہری استقبالیہ میں شریک ہوئیں
صدر جمہوریہ ہند، محترمہ دروپدی مرمو نے اروناچل پردیش کے 37ویں یوم تاسیس تقریبات میں شرکت کی اور آج  ایٹا نگر میں ریاستی حکومت کی طرف سے ان کے اعزاز میں دیے گئے شہری استقبالیہ میں شریک ہوئیں ۔
اس موقع پر خطاب کرتے ہوئے صدر جمہوریہ نے کہا کہ رقبہ کے لحاظ سے شمال مشرقی خطے کی سب سے بڑی ریاست ہونے کے ساتھ ساتھ ایک سرحدی ریاست ہونے کے ناطے اروناچل پردیش اسٹریٹجک اور جغرافیائی نقطہ نظر سے بہت اہم ریاست ہے۔ قومی سلامتی اور ریاست کی اقتصادی ترقی کے لیے اچھا انفرااسٹرکچر ضروری ہے۔ انہیں یہ جان کر خوشی ہوئی کہ مرکزی حکومت نے اروناچل پردیش میں نیشنل ہائی وے انفرااسٹرکچر کی ترقی کے لیے 44,000 کروڑ روپے سے زیادہ کی اسکیموں کو منظوری دی ہے۔ انہوں نے کہا کہ اروناچل پردیش 600 میگاواٹ کامینگ ہائیڈرو پاور اسٹیشن کے شروع ہونے کے ساتھ ایک اضافی بجلی والی ریاست بن گئی ہے۔ انہوں نے اس اعتماد کا اظہار کیا کہ حال ہی میں شروع کئے گئے ہر موسم کےلئے سازگار ڈونی پولو ہوائی اڈے سے ریاست کے رابطے میں بہتری آئے گی اور تجارت اور سیاحت کو بھی فروغ ملے گا۔
صدر مملکت نے کہا کہ کسی بھی معاشرے کی ترقی خواتین کی ترقی کے بغیر شمولیت والی ترقی نہیں ہو سکتی۔ انہیں یہ جان کر خوشی ہوئی کہ اروناچل پردیش میں پنچایتوں کے تقریباً 47 فیصد نمائندے خواتین ہیں۔ انہوں نے کہا کہ اروناچل پردیش کی خواتین ہر میدان میں کامیابی حاصل کر رہی ہیں۔ انہوں نے یقین ظاہر کیا کہ ملک بھر کی خواتین انشو جمسنپا جیسی خواتین سے تحریک لیں گی جو پانچ دنوں میں دو بار ماؤنٹ ایورسٹ کو سر کرنے والی پہلی خاتون ہیں اور ٹیگے ریتا تاکھے سے بھی ترغیب حاصل کریں گی جو انٹرپرائز میں خواتین کی شرکت کو فروغ دے رہی ہیں اور اروناچل پردیش کی مقامی زرعی مصنوعات کو بین الاقوامی مارکیٹ میں لے جا رہی ہیں۔
صدر جمہوریہ نے کہا کہ ہندوستان میں سورج کی پہلی کرنیں اروناچل پردیش پر پڑتی ہیں۔ اروناچل پردیش کے مختلف قبائل، ان کا ثقافتی ورثہ، کثرت میں وحدت ، ہم سب کو متاثر کرتا ہے۔ یہ کہا جا سکتا ہے کہ اروناچل پردیش کا معاشرہ ہندوستان کا مائیکرو کاسم ہے۔
صدر جمہوریہ نے کہا کہ پہاڑوں، گھنے جنگلات، جھیلوں، آبشاروں اور نباتات اور حیوانات سے مالا مال یہ ریاست حیاتیاتی تنوع کے اعتبار سے ایک خوشحال علاقہ ہے۔ انہیں یہ جان کر خوشی ہوئی کہ اروناچل پردیش کی حکومت نے موسمیاتی تبدیلی کے چیلنجوں سے نمٹنے اور حیاتیاتی تنوع کے تحفظ کے لیے ’’پاکے اعلامیہ‘‘ کو اپنایا ہے۔ انہیں یہ جان کر بھی خوشی ہوئی کہ ریاستی حکومت زراعت، باغبانی، صحت خدمات اور ماحولیات کے تحفظ کے لیے ڈرون ٹیکنالوجی کا استعمال کر رہی ہے۔ انہوں نے کہا کہ ماحولیات کے تحفظ کے لیے یہ اہم اقدامات ہیں۔
صدر جمہوریہ نے کہا کہ اروناچل پردیش سمیت پورا شمال مشرقی خطہ ہندوستان کی ترقی میں اہم کردار ادا کر رہا ہے۔ انہیں یہ جان کر خوشی ہوئی کہ جی- 20 کی کئی میٹنگیں شمال مشرقی ریاستوں میں بھی ہو رہی ہیں۔ انہیں یقین تھا کہ ان میٹنگوں سے شمال مشرقی ریاستوں کی ثقافت اور سیاحت کو فروغ ملے گا اور خطے میں سرمایہ کاری کے مواقع پیدا ہوں گے۔
Please click here to see the President's Speech -
قانون اور انصاف کی وزارت
آدھار، ووٹر آئی ڈی کے بنیادی تصدیق کار کے طور پر
قانون اور انصاف کے وزیر جناب کرن رجیجو نے آج راجیہ سبھا میں ایک سوال کے تحریری جواب میں بتایا کہ ووٹر لسٹ کو درست کرنے کا عمل ایک مسلسل جاری رہنے والا عمل ہے اور اس میں سیاسی پارٹیوں سمیت مختلف متعلقین ووٹروں کے اندراج سے شروع ہونے والے ہر مرحلے میں شامل ہوتے ہیں، جس کا سلسلہ رہائش گاہ کی تبدیلی، شادی وغیرہ کی وجہ سے ووٹر لسٹ میں ترمیم تک چلتا ہے۔ اس عمل میں، انتخابی رجسٹریشن افسر مختلف دستاویزات پر انحصار کرتا ہے اور جسمانی تصدیق کرتا ہے اور اگر کوئی اعتراض ہو تو اسے دور بھی کرتا ہے۔ انتخابی قوانین  ایکٹ، 2021 میں دیگر چیزوں کے ساتھ یہ تصور بھی کیا گیا ہے کہ انتخابی رجسٹریشن افسر ووٹر لسٹ میں اندراجات کی تصدیق کے مقاصد کے لیے آدھار نمبر بھی مانگ سکتا ہے۔ لہذا، آدھار ووٹر لسٹوں کو درست کرنے کی خاطر تصدیق اور شناخت کے لیے کئی دستاویزات میں سے صرف ایک ہے۔
الیکشن کمیشن آف انڈیا کے مطابق، ووٹر آئی ڈی ڈیٹا بیس پر اندراج شدہ افراد کے حوالے سے، 01.01.2023 تک انتخابی فہرست کی حتمی اشاعت کے مطابق، اندراج شدہ افراد کی کل تعداد 945025694تھی۔ ایک اور معلومات اکٹھی کی جا رہی ہے اور ایوان کی میز پر رکھی جائے گی۔
وزارت دفاع
صدر جمہوریہ نے 22 ویں میزائل ویسیل اسکویڈرن کو پریزیڈنٹس اسٹینڈرڈ سے نوازا
بھارت کے عزّت مآب صدر جمہوریہ جناب رام ناتھ کووند نے 8 دسمبر 2021 کو ممبئی میں بحریہ کے ڈوک یارڈ کے مقام پر منعقد ایک متاثر کن رسمی پریڈ کے بعد ، 22 ویں میزائل ویسیل اسکویڈرون کو پریزیڈنٹس اسٹینڈرڈ سے نوازا ۔ یہ اسکویڈرون بھارتی بحریہ کی‘‘ کلرس اسکویڈرون ’’ کے نام سے بھی معروف ہے ۔ اس موقع پر ڈاک کے محکمے کے ذریعہ تیار کردہ ایک یادگاری ڈاک ٹکٹ کا بھی اجرا کیا گیا ۔
اس تقریب میں مہاراشٹر کے عزّت مآب گورنر جناب بھگت سنگھ کو شیاری ، ایڈمرل آر ہری کمار ، پی وی ایس ایم، اے وی ایس ایم ، وی ایس ایم ، اے ڈی سی ، چیف آف نول اسٹاف ، وائس ایڈمرل اجیندر بہادر سنگھ، اے وی ایس ایم ، وی ایس ایم ، فلیگ آفیسر کمانڈنگ – ان – چیف ، ویسٹرن نول کمانڈ اور بہت سے دیگر سویلین اور فوجی شخصیات نے بھی شرکت کی ۔
22 ویں میزائل ویسیل اسکویڈرن، ممبئی میں متعین ہے اور یہ میزائل ویسیل پرابل، پرالایا، ناشک ، نشانک، ویپل، وبھوتی، وناش اور ودیوت پر مشتمل ہے۔
کلر اسکویڈرون کی جڑیں 1971 کی جنگ سے مربوط ہیں ۔ جب سابق یو ایس ایس آر سے بھارتی بحریہ میں نئی نئی شامل کی گئی اوسا 1 کلاس میزائل کشتیوں نے آپریشن ٹرائی ڈینٹ اور آپریشن پائتھن میں حصہ لیا تھا ۔اور انہوں نے بھارتی بحریہ کو بحیئرہ عرب میں اس وقت کی کارروائیوں میں سبقت حاصل کرنے میں بہت تعاون کیا تھا۔ ان دونوں آپریشن کے دوران پاکستان کی بحریہ کے یونٹوں اور کراچی بندرگاہ پر حملوں کی وجہ سے پاکستان کی بحریہ کی جنگ چھیڑنے کی صلاحیت کو موثر طریقے سے ختم کر دیا تھا اور ان میزائل ویسیلز کے لئے ‘‘ کلرس ’’ کی عرفیت حاصل کی تھی۔
سال 2021، 1971 کی جنگ میں بھارت کی فتح کی 50 ویں سالگرہ کا سال ہے اور یہ سال ‘‘ کلرس اسکویڈرون ’’ کے قیام کا 50 واں سال بھی ہے ۔ یہ اسکویڈرون مغربی ساحلی علاقوں میں بھارت کے سمندری دفاع میں پیش پیش رہتی ہے۔
پریزیڈنٹس اسٹینڈرڈ تقریب کے دران شاندار رسمی پر یڈ کا انعقاد کیا گیا ۔ اس پریڈ کا صدر جمہوریہ کو بحریہ کے مسلح گارڈ کی جانب سے ہتھیاروں کی سلامی پیش کئے جانے کے ساتھ آغاز ہوا جس کے بعد اسٹینڈرڈ سے سرفراز کیا گیا۔ یہ تقریب بحریہ کے اہلکاروں کے ذریعہ کنٹی نوئیٹی ڈرل کے مظاہر ہ اور مارکوس اور بحریہ کے ہیلی کاپٹروں کے ذریعہ ایک کارروائی جاتی مظاہرہ کے ساتھ اختتام پذیر ہوئی ۔
صحت اور خاندانی بہبود کی وزارت
کووڈ-19 اپڈیٹ
ملک گیر ٹیکہ کاری مہم کے تحت اب تک186.51 کروڑ ٹیکے لگائے جاچکے ہیں
سردست بھارت میں زیر علاج مریضوں کی تعداد11,558ہے
زیر علاج مریضوں کی شرح فی الحال0.03 فیصد ہے
شفایابی کی شرح فی الحال98.76 فیصد ہے
گذشتہ 24 گھنٹوں کے دوران954مریض رو بہ صحت ہوئے ہیں،شفایاب ہونے والے مریضوں کی کل تعداد بڑھ کر4,25,08,788
ہوگئی ہے
گزشتہ 24 گھنٹے میں1,150نئے معاملے درج کئے گئے ہیں
متاثرہ مریضوں کی یومیہ شرح  ہے
اسی طرح متاثرہ مریضوں کی ہفتہ واری شرح ہے
مجموعی طور پر اب تک 83.18کروڑ ٹیسٹ کئے جاچکے ہیں؛ گذشتہ 24 گھنٹوں میں3,65,118 ٹیسٹ کئے گئے
صحت اور خاندانی بہبود کی وزارت
کووڈ -19 کی تازہ ترین صورتحال
ملک گیر ٹیکہ کاری مہم کے تحت اب تک 218.83 کروڑکووڈ سے بچاؤ کے ٹیکے لگائے جاچکے ہیں ۔
گزشتہ 24 گھنٹوں کے دوران 290216 ٹیکے لگائے گئے۔
ہندوستان میں سردست زیر علاج مریضوں کی تعداد 33318ہے۔
فی الحال زیر علاج مریضوں کی شرح 0.07 فیصد ہے۔
سردست ملک میں شفایابی کی شرح 98.74 فیصد ہے۔
گزشتہ 24 گھنٹوں کے دوران3,731,مریض شفایاب ہوئے ہیں۔ جس کے بعد شفایاب ہونے والے افراد کی مجموعی تعداد بڑھ کر 4,40,39883 ہوگئی ہے۔
پچھلے 24 گھنٹوں کے دوران 2468 نئے معاملات سامنے آئے ہیں۔
جانچ کے بعد متاثر پائے جانے والے مریضوں کی یومیہ شرح (1.32 فیصد ہے ۔
جانچ کے بعد متاثر پائے جانے والے افراد کی ہفتہ وار شرح  فیصد ہے ۔
اب تک کُل 89.61 کروڑ ٹیسٹ کئے جاچکے ہیں۔گزشتہ 24 گھنٹوں کے دوران 187511 ٹیسٹ کئے گئے۔
.
ا قتصادی امور کی کابینہ کمیٹی
کابینہ نے پرائم منسٹر اسٹریٹ وینڈرس آتم نربھر ندھی کو مارچ 2022 سے آگے دسمبر 2024 تک جاری رکھنے کی منظوری دی
وزیراعظم کے زیرصدارت کابینہ کمیٹی برائےاقتصادی امور نے آج پرائم منسٹر اسٹریٹ وینڈرس آتم نربھرندھی  کے تحت قرض فراہمی کے پروگرام کو مارچ 2022 سے دسمبر2024 تک جاری رکھنے کو منظوری دی ہے ۔اس میں شرائط سے مبراقابل استطاعت قرضہ جات، ڈجیٹل لین دین کے استعمال میں اضافے،خوانچہ فروشوں اور ان کے کنبوں کی ہمہ جہت سماجی و اقتصادی ترقی پر توجہ دی جائے گی ۔
ا س اسکیم کے ذریعہ خوانچہ فروشوں کو شرائط سے مبرا آسان قسم کے قرضہ جات فراہم کرائے جارہے ہیں۔ اسکیم کے تحت 5000 کروڑ روپئے کے قرضہ جات فراہم کرائے جانے ہیں ۔ آج کی منظوری سے قرضہ جات کی رقم بڑھ کر 8100 کروڑ روپئے ہوگئی ہے جس کے ذریعہ خوانچہ فروشوں کو اپنے کاروبار کو پھیلانے اوراپنے آپ کو آتم نربھربنانے کےلئے کام کاجی پونجی فراہم کی جائے گی ۔
ڈجیٹل ادائیگیوں کےلئےبجٹ میں اضافہ بھی کیا جائے گاجس میں خوانچہ فروشوں کے لئے کیش بیک کی رقم بھی شامل ہے۔
اس منظوری سے شہری ہندوستان کے تقریبا 1.2 کروڑ باشندوں کو فائدہ حاصل ہوگا۔
پی ایم سواندھی پروگرام کے تحت پہلے ہی اہم کامیابیاں حاصل کی جاچکی ہیں ۔ 25 اپریل 2022 تک 31.9 لاکھ قرضہ جات کو منظور ی دی جاچکی ہے اور 2931 کروڑ روپئے کے 29.6 لاکھ قرضے لوگوں کو دیئے جاچکے ہیں ۔ دوسرے قرضے کے تحت ، 2.3 لاکھ قرضہ جات منظور کئے جاچکے ہیں اور 385 کروڑ روپئے کے 1.9 لاکھ قرضے تقسیم کئے جاچکے ہیں ۔ استفادہ کنندہ خوانچہ فروشوں نے 13.5 کروڑ سے زیادہ ڈجیٹل لین دین کئے ہیں اورانہیں اس سے 10 کروڑ روپئے کا کیش بیک حاصل ہواہے ۔51 کروڑ روپئے کی رقم انہیں سود کی سبسڈی کے طورپر ادا کی گئی ہے ۔
اس اسکیم کی مجوزہ توسیع ضروری ہوگئی تھی اس لئےکہ جن حالات میں جون 2020 یعنی عالمی وبا اور چھوٹے کاروبار پر پڑنے والے اس سے متعلق اثرات پوری طرح ختم نہیں ہوئےہیں ۔دسمبر2024 تک قرض فراہمی کی توسیع سے باضابطہ قرض فراہمی کے چینلوں تک رسائی کو ادارہ جاتی بنانے، ان کے کاروبار کو بڑھانے کے منصوبوں میں مدد کےلئے قرضہ جات کی فرہمی کو یقینی بنانے، ڈجیٹل لین دین کے استعمال میں اضافے، قر ض دینے والے اداروں پر بےکار اثاثوں کے شدید اثرات میں تخفیف اور خوانچہ فروشوں اوران کے کنبوں کےلئے ہمہ جہت سماجی ، اقتصادی ترقی کی فراہمی میں مدد ملے گی ۔
-
جل شکتی وزارت
ہندوستان 2024 تک ہر گھر کے لئے نل کا پانی فراہم کرنے کے ہدف کو حاصل کرلے گا ، جل شکتی کے وزیر گجیندر سنگھ شیخاوت کا بیان
جل شکتی کے وزیر جناب گجیندر سنگھ شیخاوت نے آج ملک میں پانی سے متعلق امور کو حل کرنے کے لئے گراؤنڈ واٹر پر انحصار کو کم کرنے اور پانی کے تحفظ، اس کی ری سائیکل اور بارش کے پانی کو جمع کرنے کی وکالت کی ہے۔ آج ممبئی میں ‘‘انڈیا واٹر ویژن 2040 اینڈ بیونڈ ’’کے عنوان سے پانی سے متعلق ایک قومی کانفرنس سے خطاب کرتے ہوئے جناب شیخاوت نے کہا کہ ہندوستان میں پانی کی فی کس دستیابی گھٹ رہی ہے اور ہندوستان جلد ہی ایک ایسا ملک بن سکتا ہے جہاں پانی کی قلت ہوگی۔ انہوں نے کہا کہ تقریبا 50 سال پہلے ہندوستان میں پانی کی فی کس دستیابی 5 ہزار کیوبک میٹر تھی۔ یہ آبادی کے بڑھنے اور پانی کے استعمال کی وجہ سے 15 سو کیوبک میٹر تک کم ہو گئی۔
جناب شیخاوت نے مزید کہا کہ پانی کی قلت کے اعتبار سے ہندوستان کے لئے چیلنجز زیادہ پیچیدہ بن گئے ہیں اور اس کی وجہ جغرافیائی تنوع اور عالمی سطح پر آب وہوا میں تبدیلی ہے۔ انہوں نے مزید کہا کہ ہندوستان ایک ترقی پذیر ملک ہے اور آنے والے سالوں میں ملک میں پانی مانگ میں مزید اضافہ ہو گا۔
بارش کے پانی کو جمع کرنے کی وکالت کرتے ہوئے جناب شیخاوت نے کہا کہ ہمارے ملک میں سالانہ اوسطا بارش 1184 ایم ایم ہے۔ انہوں نے کہا کہ تقریبا 4 ہزار بلین معکب میٹر کے بقدر پانی سالانہ زمین پر گرتی برش یا برف سے حاصل ہوتا ہے۔ اور بارانی پانی کو بروئے کار لا کر تقریبا دو ہزار بلین معکب میٹر کے بقدر پانی حاصل ہوتا ہے۔ ہماری مجموعی آبی ذخیرہ صلاحیت سطح زمین پر 300 بلین معکب میٹر سے کم کی ہے ، یہ چیلنج اپنے آپ میں ایک بڑا موقع فراہم کرتی ہے کہ بارانی پانی کو بروئے کار لائیں اور پانی تحفظ کریں۔
جل شکتی کے وزیر نے کہا کہ ایک ملک کی حیثیت سے ہندوستان کا شمار زمینی پانی کے سب سے زیادہ صارفین میں ہوتا ہے اور ہم کو اس وسیلے پر اپنے انحصار کو کم کرنے کی ضرورت ہے۔ انہوں نے یہ تجویز بھی پیش کی کہ ملک میں پانی کو قابل استعمال بنانے کی حوصلہ افزائی کرنی چاہئے۔
جل جیون مشن کے بارے میں اظہار خیال کرتے ہوئے جناب شیخاوت نے کہا کہ ہندوستان 2024 تک ملک کے ہر گھر میں نل کا پانی فراہم کرنے کے اپنے ہدف کو یقینی طور پر حاصل کرلے گا۔ انہوں نے بتایا کہ ہریانہ ، تلنگانہ اور گوا سمیت کئی ریاستوں نے پہلے ہی اپنے 100 فیصد اہداف حاصل کرلئے ہیں۔ جل شکتی کے وزیر نے مزید بتایا کہ 2019 میں 16.5 فیصد گھروں کو نل کے پانی تک رسائی حاصل تھی۔ اب اس میں 50 فیصد کا اضافہ ہوا ہے۔
مرکزی وزیر جناب شیخاوت نے کہا کہ وزیراعظم جناب نریند ر مودی نے ملک کے سبھی سرپنجوں سے اپیل کی ہے کہ وہ پانی سے متعلق امور سے تبادلہ خیال کی غرض سے ایک گرام سبھا منعقد کریں۔ وزیر موصوف نے یہ بھی کہا کہ ملک کے 250 ضلعوں کی پانی کمی کے ضلعوں کے طور پر شناخت کی گئی ہے اور ان ضلعوں میں پانی کے روایتی وسائل کے تحفظ پر زور دیا جا رہا ہے۔
گزشتہ دو سال میں ملک کے 700 ضلعوں میں پانی کے تحفظ سے متعلق دو لاکھ سے زیادہ کام انجام دیئے گئے ہیں اور پانی کے تحفظ کے لئے 65 ہزار کروڑ روپے خرچ کئے گئے ہیں۔
کانفرنس میں جلد شکتی کے وزیر گجیندر سنگھ شیخاوت نے آبپاشی کے کامیاب پروجیکٹوں سے متعلق ایک کتابچہ بھی جاری کیا ہے، جس کا عنوان تھا ‘‘واٹر واریئرس’’ اس موقع پر پانی کے تحفظ کے پروگراموں کے لئے کام کرنے والی تنظیموں اور افراد کی عزت افزائی بھی کی گئی۔ اس موقع پر برہما فاؤنڈیشن کے بانی ڈائریکٹر ڈاکٹر وجے پیگ، ایم ایل اے امریش پٹیل، اور ایم ایل اے اشیش شیلار بھی موجود تھے۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔
ش ح۔ ح ا۔ ق ر
4229-U
(Visitor Counter : 81
جدید اور قابل تجدید توانائی کی وزارت
حکومت ملک میں 40000 میگاواٹ کی مجموعی صلاحیت کے 50 سولر پارکس قائم کرنے کی اسکیم نافذ کر رہی ہے
بجلی اور نئی اور قابل تجدید توانائی کے مرکزی وزیر جناب آر کے سنگھ نے آج راجیہ سبھا میں ایک تحریری جواب میں بتایا کہ حکومت ملک میں 40000 میگاواٹ کی مجموعی صلاحیت کے 50 سولر پارکس کے قائم کرنے کی اسکیم نافذ کررہی ہے۔ ان پارکوں کا مقصد شمسی توانائی کے روجیکٹوں کی تنصیب کی سہولت کے لیے ڈیولپ کیا ہوا بنیادی ڈھانچہ فراہم کرانا ہے۔ اسکیم کے تحت ایسے پارک ڈیولپ کرنے کے لئے مفصل پروجیکٹ رپورٹ تیار کرنے کے واسطے 25 لاکھ روپے اور فی میگاواٹ 20 لاکھ روپے یا پروجیکٹ کی لاگت کا 30فیصد کی، جو بھی کم ہو، مرکزی مالی امداد فراہم کرائی جاتی ہے۔
۔۔۔۔۔۔۔۔۔۔۔
ش ح۔ا گ ۔ن ا۔
U-3872
(Visitor Counter : 78
عملے، عوامی شکایات اور پنشن کی وزارت
ای-حکمرانی پر 22ویں قومی کانفرنس2019، 8 اور9 اگست 2019 کو شیلانگ میں منعقد ہوگی
نئی دہلی،30؍جولائی،انتظامیہ میں اصلاحات اور عوامی شکایات کا محکمہ  حکومت ہند کی الیکٹرانکس اور اطلاعاتی ٹیکنالوجی کی وزارت اور میگھالیہ کی ریاستی حکومت کے اشتراک سے 8 اور 9 اگست 2019 کو میگھالیہ کے شیلانگ میں ای-حکمرانی پر 22 ویں قومی کانفرنس 2019 کا انعقاد کرے گی۔ یہ پہلا موقع ہے جب یہ کانفرنس ملک کے شمال مشرقی خطے میں منعقد کی جارہی ہے۔ یہ کانفرنس شروع سے آخر تک ڈیجیٹل خدمات کی فراہمی کے لئے ای – حکمرانی کے پائیدار اقدامات کے ڈیزائننگ اور نفاذ کے مؤثر طریقوں کے بارے میں معلومات فراہم کرنے، مسائل کو حل کرنے ، خطرات میں کمی اور کامیابی کی منصوبہ بندی کے تجربات میں ساجھیداری کے لئے ایک پلیٹ فارم مہیا کرتی ہے۔ اس کا اعلان آج میگھالیہ سرکار کے چیف سکریٹری جناب وی سرینواس ، ڈی اے آر پی جی کے ایڈیشنل سکریٹری نے آج شیلانگ میں ایک پریس کانفرنس کے دوران یہ اعلان کیا۔ شیلانگ میں 22 ویں قومی ای- حکمرانی کانفرنس ڈی اے آر پی جی کے نئی حکومت میں 100 دن کے اقدامات کا ایک حصہ ہے۔
اس کانفرنس کا موضوع ہے ’’ڈیجیٹل بھارت ؛ شاندار کارکردگی کے لئے کامیابی‘‘ کانفرنس کے دوران مکمل اجلاس میں پانچ ذیلی موضوعات پر تبادلہ خیال کیا جائے گا، جن میں انڈیا انٹرپرائز آرکیٹکچر  ، ڈیجیٹل بنیادی ڈھانچہ ، ایک ملک - ایک پلیٹ فارم ، پریکٹس کرنے والوں کے لئے ابھرتی ہوئی ٹیکنالوجی، سکریٹریٹ اصلاحات اور قومی ای – حکمرانی خدمات فراہمی کا تجزیہ شامل ہیں۔ اس کے علاوہ ذیلی موضوعات پر چار الگ الگ اجلاس منعقد ہوں گے جس میں صلاحیت سازی ، اختراعات کرنے والوں اور صنعت کے ساتھ تعلقات ، شروع سے آخر تک ڈیجیٹل خدمات اور ریاستی سرکاروں میں آئی ٹی اقدامات شامل ہیں۔
22ویں قومی ای – حکمرانی کانفرنس میں 28 ریاستوں اور 8 مرکز کے زیر انتظام علاقوں نے اپنی شرکت کی تصدیق کردی ہے۔ کانفرنس میں 450 سے زیادہ مندوبین کے شرکت کرنے کی امید ہے۔ کانفرنس کے دوران ای- حکمرانی میں بھارت کی کامیابیوں کے ساتھ ساتھ ہال آف فیم ؍ فوٹو نمائش کا بھی انعقاد کیا جائے گا۔
میگھالیہ کے چیف سکریٹری پی ایس تھنگ کھیو نے کہا ہے کہ 22 ویں قومی ای – حکمرانی کا افتتاح میگھالیہ کے وزیر اعلیٰ جناب کونراڈ کونگکل سنگما کریں گے جبکہ شمال مشرقی خطے کی ترقی کی وزارت میں وزیر مملکت  ، وزیراعظم کے دفتر ، عملے ، عوامی شکایات او رپنشن ، ایٹمی توانائی اور خلاء کے وزیر مملکت ڈاکٹر جتیندرسنگھ کریں گے۔ میگھالیہ حکومت کے اطلاعاتی ٹیکنالوجی ، مواصلات اور شہری امور کے محکمے کے وزیر جناب ہیملٹسن دوہلنگ بھی افتتاحی اجلاس سے خطاب کریں گے۔ انتظامیہ میں اصلاحات ، عوامی شکایات اور پنشن کے محکمے کے سکریٹری کے وی ایپن اور الیکٹرانکس اور اطلاعاتی ٹیکنالوجی کی وزارت کے سکریٹری اجے پرکاش ساہنی سمیت حکومت ہند کے سینئر سکریٹری کانفرنس میں شرکت کریں گے۔ بریک آؤٹ اجلاس میں 15 ریاستیں اپنے اپنے آئی ٹی اقدامات اور کامیابیوں کی تفصیلات پیش کریں گے۔
ڈی اے آر پی جی کے ایڈیشنل سکریٹری جناب وی سرینواس نے کہا ہے کہ شیلا نگ میں 22 ویں قومی ای – حکمرانی کانفرنس خطے میں ای – حکمرانی کے اقدامات میں قابل قدر تیزی لائے گی اور شمال مشرقی خطے کے سول سرونٹس اور بڑے صنعت کاروں کو ای – حکمرانی میں اپنی کامیابیوں کو اجاگر کرنے اور خدمات کی فراہمی میں بہتری کو اجاگر کرنے کا موقع فراہم کرے گی۔
۔۔۔۔۔۔۔۔۔۔۔۔۔۔۔۔
U-3502
(Visitor Counter : 39
جل شکتی وزارت
قبائلی علاقوں میں پینے کے پانی کی سہولت
جل شکتی کے مرکزی وزیر جناب پرہلادسنگھ پٹیل نے آج لوک سبھا میں ایک سوال کے تحریری جواب میں بتایا کہ اگست 2019سے حکومت ہند ریاستوں کے ساتھ شراکتداری میں جل جیون مشن  کو لاگوکرررہی ہے تاکہ 2024 تک ملک کے قبائلی علاقوں سمیت ملک کے ہردیہی گھر میں نل کے پانی کی سپلائی کا انتظام کیا جاسکے ۔ جیسا کہ ریاستوں کے ذریعہ رپورٹ کیا گیا اب تک درج فہرست قبائل اکثریتی علاقوں کے 212.19 لاکھ دیہی خاندانوںمیں سے 52.84 لاکھ  دیہی خاندانوں کو نل کے پانی کا کنکشن دستیاب کرایا جاچکا ہے۔
اس کے علاوہ ان علاقوںمیں کوریج کو اولیت دینے کے لئے فنڈ مختص کرتے وقت درج فہرست ذات / درج فہرست قبائل اکثریتی علاقوں میں رہنے والی آبادی کے لئے 10فیصد خرچ کرنے پر اصرار کیا جاتا ہے۔
پینے کا پانی ریاست کا موضوع ہونے کے سبب ریاست ہی پینے کے پانی کی سپلائی سے متعلق منصوبوں کی تیاری ،ڈیزائن ، اجرا اور نفاذ کرتی ہے۔ حکومت ہند تکنیکی اور مالی مدد مہیا کرکے ریاستوں کی کوششوں کی تکمیل میں معاونت کرتی ہے۔ چونکہ دیہی پانی کی سپلائی سے متعلق نجی پروجیکٹوں / اسکیموں کی تفصیل حکومت ہند کی سطح پر نہیں رکھی جاتی ۔اس لئے اس بارے میں کوئی تفصیل نہیں دی جاسکتی ۔
حالانکہ جے جے ایم کے تحت ریاستوں / مرکز کے زیر انتظام علاقوں کو سولر توانائی پر مبنی اسٹینڈ - ایلون واٹر سپلائی نظام جیسی تکنیکی مداخلتوں کا پتہ لگانے کی صلاح دی گئی ہے تاکہ او اینڈ ایم مصارف اور بکھرے / الگ تھلگ / قبائلی گاؤوں کے لئے بجلی کی سپلائی پر انحصار کو کم کیا جاسکے ۔
وزارت آیوش
آیوش مصنوعات اور اس کی مینوفیکچرنگ کے طریقہ کار کی معیار کاری کے لئے کارروائی منصوبہ
آیوش کے وزیر جناب سربانندسونووال نے آج راجیہ سبھا میں ایک تحریری جواب میں بتایا کہ حکومت نے ملک میں آیورویدک ،سدھ ، یونانی اور ہومیوپیتھی دواؤں کی معیار کاری کے لئے کارروائی منصوبہ تیار کیا ہے، حکومت نے آیوش کی وزارت کے تحت فارما کوپیا کمیشن فار انڈین میڈیسن اینڈ ہومیو پیتھی  قائم کیا ہے۔ کمیشن کا سب سے اہم کام آیورویدک فارما کوپیا آف انڈیا، سدھ فارما کوپیا آف انڈیا  ، یونانی فارما کوپیا آف انڈیا  اور ہومیوپیتھک فارما کوپیا آف انڈیا کو شائع کرنا اور ان پر نظر ثانی کرنا ہے۔ فارما کوپیا معیارات آیورویدک ،سدھ ، یونانی اور ہومیوپیتھک دواؤں کے معیار اور سیفٹی کو یقینی بنانے کے لئے بنیادی ضرورت ہے۔ فارما کوپیا کمیشن آیورویدک ،سدھ اور یونانی آفیشیل فارمولریز اور ریگولیٹری کمپنڈیم کی اشاعت اور نظرثانی کے لئے ذمہ دار ہے ۔ یہ شائع شدہ معیارات خام میٹریل / ڈرگس ک معیاری اسٹینڈرڈ کے تعین کے لئے ڈرگس اینڈ کاسمیٹکس ایکٹ 1940 اینڈ رولز 1945 کا جزو بن جائیں گے۔
اے ایس یو اینڈ ایچ ڈرگس مینوفیکچررس کے لئے متعلقہ ریاستی لائسنسنگ اتھارٹی سے لائسنس حاصل کرنا اور طے شدہ گڈمینوفیکچرنگ پریکٹیسز اور متعلقہ فارما کوپیا میں دئے گئے دواؤں کی کوالٹی اسٹینڈرز پر عمل کرنا ضروری ہے۔ایس ایل اے مطلوبہ بنیادی ڈھانچہ جاتی سہولیات ، سازوسامان / مشینری / مینوفیکچرنگ اکائیوں کی افرادی قوت کی تصدیق کے بعد لائسنس دیتی ہے ۔حکومت نے آیوویدک ،یونانی ،سدھ اور ہومیوپیتھک دواؤں کی انڈر ٹیکنگ ، فروغ ، ریسرچ اور سائنسی جواز کاری کے مابین تال میل کے لئے الگ سے سینٹرل ریسرچ کونسلس بھی قائم کی ہیں۔
اب تک حکومت نے 986 فارمولیشنز پر مشتمل آیورویدک فارمولری آف انڈیا  ، 400 فارمولیشن پر مشتمل سدھ فارمولری آف انڈیا  اور 1230 فارمولیشن پر مشتمل نیشنل فارمولری آف یونانی میڈیسن  شائع کی ہے۔
وزارات ثقافت
وزارت ثقافت کے ذریعہ ایل بی ایس این اے اے میں ہونے والے دو روزہ جی آئی فیسٹول میں زیر تربیت افسران کے لیے اسپیشل پروگرام کا انعقاد کیا جارہا ہے
لال بہادر شاستری نیشنل اکیڈمی آف ایڈمنسٹریشن ، مسوری میں منعقد کیے جارہے دو روزہ جغرافیائی اشارہ  مہوتسو میں وزارت ثقافت ایک شریک کار وزارت ہے۔وزارت ثقافت کے ذریعہ 4 مارچ 2021 کو زیر تربیت افسران کے لیے ایک ثقافتی پروگرام منعقد کیا گیا، جس میں بھارت کی جی آئی مصنوعات کے ارد گرد جڑے ہوئے مکمل اجلاس، جی آئی ملبوسات اور مسالوں کا فنی مظاہرہ، اشتراکی آرٹ موڈیول، دست کاری کی نمائش کرنے کے ساتھ ساتھ ایک دن تک چلنے والے ثقافتی پروگرام کا انعقاد کیا گیا۔
بھارت کے مختلف حصوں کے ساتھ ان کی خاصیت اور تعلقات کو ذہن میں رکھتے ہوئے جی آئی مصنوعات آتم نربھر بھارت کے ‘بہترین معیار’ کی نمائندگی کرنے والی صلاحیت اور طاقت رکھتی ہیں۔
ایل بی ایس این اے اے زیر تربیت افسران کے لیے منعقد کیا گیا یہ اسپیشل پروگرام کاریگروں ، ڈیزائن اور جی آئی مصنوعات کی دنیا کی ایک سیر کراتا ہے۔اجلاس میں جی آئی کے قانونی مفادات، جی آئی دست کاری اور دیگر کے ساتھ فنی اور ڈیزائن سے متعلق تعاون کے موضوعات کو شامل کیا گیا اور قانونی، اکیڈمک اور ڈیزائن کے ماہرین کی طرف سے حصہ داری دیکھنے کو ملی جیسے کہ ایم ایس۔
بھارت ، ڈاکٹر بیسی سیسل ، شرن اپارو، پونم بھگت  اور ایشان کھوسلا ۔اس اجلاس کی نظامت شیرینکا بسو، کمیونیکشن اور مواد کے ماہر، وزارت ثقافت۔
جی آئی ٹیکسٹائل کی ایک چھوٹی نمائش میں، جی آئی ٹیکسٹائل سے جڑی ہوئی ساڑیوں کی لمبی سیریز جیسے پاٹن پٹولا، بنارس بروکیڈ، اپداجمدانی، قلمکاری، پیٹھانی، کوٹا ڈوریا، پوچم پلی وغیرہ کی نمائش کی گئی جو کہ بھارت کی شاندار بنائی اور ڈیزائن کی روایت کو زندہ کرتا ہے۔
این آئی ڈی کے سابق طلبا، فنکار اور مجسمہ ساز شرلےبھٹناگر کے ذریعہ ‘مقدس مسالے’عنوان سے ایک فنی نمائش بھی پیش کی گئی۔یہ آرٹ لوگوں کی توجہ مبذول کرتا ہے کیوں کہ اس میں ہلدی، تیج پات، بیاڈگی مرچ اور باسمتی چاول جیسی روز مرہ کی کچھ اشیاء کا استعمال کیا جاتا ہے جو زمانۂ قدیم سے مقدس ہندوستانی کھانے کاحصہ رہی ہیں اور اب اسے جی آئی ٹیگ سے سرفراز کیا گیا ہے جو کہ ہندوستانی روایتی علم کو دنیا کے سامنے پیش کرتا ہے۔
فنکار کارنرمیں ہماچل پردیش کے ماسٹر آرٹسٹ دھنی رام کی کانگڑا پینٹنگس، پنجاب کی سیمارانی کی پھلکاری کشیدہ کاری اور مدھیہ پردیش کے بلال محمد کے باگ پرنٹنگ ورک کی نمائش کی گئی جن میں سے سبھی لوگ جی آئی میں رجسٹرڈ آرٹسٹ ہیں۔
4 مارچ کی شام کو ایک رقص پر مبنی پروگرام ہوا جس میں مختلف قسم کے رقص پیش کیے گئے۔ اس پروگرام میں 75 فنکار ایسے علاقوں سے جڑے تھے جن کے پورے ہندوستان میں جی آئی مصنوعات کے روابط ہیں جیسے کہ پرولیا چھاؤ ، کنوری ناٹی، راٹھوا ڈانس ، کشمیری رؤف رقص ، برج راس-برسانا کی ہولی ۔یہ پورا پروگرام وزارت ثقافت کے ماتحت کام کرنے والے خود مختار ادارہ نارتھ زون کلچرل سینٹر کے اشتراک سے منعقد کیا جارہا ہے۔
۔۔۔۔۔۔۔۔۔۔۔۔۔۔

U.NO. 2407
(Visitor Counter : 78
کابینہ
کابینہ نے دین دیال انتودیہ یوجنا-قومی دیہی روزی مشن  کے تحت قومی دیہی اقتصادی تبدیلی پروجیکٹ کے نفاذ کی منظوری دی
نئی دہلی،20 ؍فروری،وزیراعظم جناب نریندر مودی کی صدارت میں مرکزی کابینہ نے دین دیال انتودیہ یوجنا – قومی دیہی روزی مشن  کے تحت عالمی بینک سے امدادی قرض  کے ذریعے بیرونی امداد والے پروجیکٹ ’’قومی دیہی اقتصادی تبدیلی پروجیکٹ  ‘‘ کو نافذ کرنے کی منظوری دے دی ہے۔
فوائد:
این آر ای ٹی پی کے ذریعے فراہم کردہ تکنیکی امداد اور پروجیکٹ کے ذریعے کئے گئے اعلیٰ سطحی اقدامات سے روزی کو فروغ دینے اور مالئے تک رسائی میں آسانی ہوگی اور ڈیجیٹل فائنانس اور روزی سے متعلق اقدامات کے لئے اٹھائے گئے اقدامات کو بہتر بنانے میں مدد ملے گی۔
خصوصیات:
ڈی اے وائی – این آر ایل ایم غریب سے غریب تر اور انتہائی محروم برادریوں اور ان کی مالی شمولیت پر خصوصی زور دے رہی ہے۔ این ای ٹی پی کے تحت اختراعی پروجیکٹ شروع کئے جائیں گے تاکہ مالی شمولیت کے متبادل وسائل مہیا ہوسکیں ، دیہی مصنوعات کے لئے ویلیو چین قائم کی جاسکے ، روزی کو فروغ دینے کی خاطر اختراعی ماڈل متعارف کرائے جاسکیں ، فائنانس اور ڈیجیٹل فائنانس اور روزی سے متعلق اقدامات تک رسائی میں اضافہ کیا جاسکے۔ ڈی اے وائی – این آر ایل ایم پنچایتی راج اداروں  اور عوام پر مبنی تنظیموں  کے در میان کام کرنے کے باہمی طور پر مفید تعلقات اور صلاح ومشورے کے لئے باضابطہ پلیٹ فارم فراہم کرتا ہے۔ این آر ایل ایم نے مختلف شعبوں میں تال میل میں سہولت پیدا کرنے کی خاطر سرگرمیو ں کا ایک خاکہ بھی تیار کیا ہے۔ اس میں این آر ایل ایم ادارے اور پی آر آئی ایک ساتھ مل کر کام کرسکتے ہیں اور ان خاکوں کو تمام ریاستی دیہی روز گار مشنوں کو بھیج دیا گیا ہے۔
۔۔۔۔۔۔۔۔۔۔۔۔۔۔۔۔
۰۰۰۰۰۰۰۰

U-1115
(Visitor Counter : 37